Argia Multimedia. Añorgako 2022ko Dibertimenduaren prestaketak\nAñorgarrek ikusi dute auzoa berraktibatzeko tresna egokia izan zitekeela Libertimendua ospatzea inauterietan. Pasa den irailetik ari dira auzotarrak "Añorgako Dibertimenduari" forma ematen. Otsailaren 26an plazaratuko dute eta azkenengotako entseguko ateak ireki dizkigute.\nGari Otamendik azaldu digu ekimenak auzotarrak inplikatu dituela eta hainbat belaunaldi elkarrekin lanean dabiltzala. Nafarroa Behereko libertimenduetan ohikoa den moduan dantza, antzerkia eta bertsoa izango dira ardatzak. Propio sortu dituzte dantzak, taldean aritu dira horretan Arkaitz dantzari taldeko kideak eta Egoitz Irazabalbeitia izan da dantzari taldea gidatzeko ardura hartu duenetako bat.\nHelduentzako hiru dantza eta haurrentzako bat sortu dituzte, guztira 60 bat dantzari irtengo dira plazara. Maitane Goldaratzena, berriz, antzezle nagusia da, “Giri” gida turistikoaren papera jokatuko du eta umorea eta kritika ipini eta jendea zirikatzea izango da bere eta taldekideen lana. Antzerki kontuetan Asier Sota izan dute laguntzaile; parte hartzaileen amateurtasuna eta dibertimenduen kaos ordenatua azpimarratu ditu.\nBideo hau dantzan.eusek argitaratu du eta Creative Commons BY-SA 3.0 lizentziari esker ekarri dugu.


COVID-19a EAEn: Koronabirus kasuak eta agerraldiak Euskadin, 2020ko uztailak 14\nPublikatuta: 2020/07/14 12:22 (UTC+2) Azken eguneratzea: 2020/07/14 21:41 (UTC+2)\nTolosan, adibidez, sei positibo atzeman dituzte, eta uste da Ordiziako kasuekin lotura dutela.\nGasteizko dantzaleku batek eta gimnasio batek COVID-19ko fokua izatea ezeztatu dute\nOrdiziako fokuari lotutako kasuak 75 dira\n27 positibo atzeman dituzte azken 24 orduetan EAEn PCR proben bidez. Kasu berrietatik 14 Gipuzkoan atzeman dituzte (oso zabalduta daude kasuak), 11 Bizkaian eta bi Araban.\nGainera, 36 kasu atzeman dituzte test azkarren bidez (proba horiek pertsona batek hartutako immunitatea edo sortutako antigorputzak neurtzen dituzte, eta iraganeko infekzio bat adieraz dezakete).\nOrdiziako agerraldiari dagokionez, gutxienez 75 dira orain arte kutsatuak, larunbatean baino bost gehiago, Nekane Murga Osasun sailburuak jakitera eman duenez. Horren esanetan, Ordiziako "bigarren mailako kutsatzeek" zenbait foku eragin ditu gertuko herrietan, Tolosan, kasu.\n"Gure zaintza lanak erabat aktibo jarraitzen du, eta beharrezkotzat jotzen diren neurri guztiak hartzen eta egokitzen joango gara, unean uneko egoeraren arabera", esan du Murgak. Hala, neurri berriak hartzeko pandemiaren datuak eta bilakaera aztertzen ari direla nabarmendu du Osasun sailburuak, segurtasun-distantzia mantendu daitekeen tokietan maskara nahitaez erabiltzea agintzea baztertu gabe.\nAzken orduetan ez da inor hil COVID-19ak eraginez, eta pandemia hasi zenetik hil direnak 1.622 dira, oraingoz.\nGuztira, 4.262 proba egin dituzte azken 48 orduetan (3.940 PCR eta 322 test azkar) eta herri hauetan atzeman dituzte positiboak:\nGipuzkoan: Aizarnazabal (bat), Andoain (bi), Elgoibar (bat), Getaria (bi), Hernani (bat), Irun (bat) eta Tolosa (sei).\nBizkaian: Bermeo (bat), Bilbo (bost), Derio (bat), Portugalete (bat), Santurtzi (bat), Sestao (bat) eta Sopela (bat).\nAraban: Gasteiz (bat) eta Urkabustaiz (bat).\nOspitaleetako egoerari dagokionez, lau pertsona daude une honetan ZIUn ospitaleratuta. Osasun Sailak eman ditu datuak ezagutzera, eguneroko prentsa-oharrean.\nKoronabirusa atzemateko proban aurretik positibo emandako 20 pertsonak negatibo eman zuten atzo, eta bost pertsonak alta jaso zuten ospitalean.\n1,45 da gaurko R0 indizea (atzo 1,56 zen).\nGaixotasuna gainditu duten herritarrei dagokienez, aurretik positibo eman duten 14.112 gaixok eman dute negatibo jada, eta 4.381 pertsonak jaso dute ospitaleko alta.\nGestamp enpresako zortzi langilek positibo eman dute Abadiñon\nBestalde, Gestamp enpresak Abadiñon (Bizkaia) duen lantegiko zortzi langilek positibo eman dute koronabirusean, test azkarreko probetan.\nOndorioz, gaitza atzemateko detekzio-probetan positibo eman duten langileak gaur ez dira haien lanpostuetara joan, eta PCR probak egin dizkiete uneotan gaitza duten edo ez jakiteko, konpainiako bozeramaile batek Efe albiste-agentziari baieztatu dionez.\nZortzi langileei test azkarrak egin zizkieten, enpresa horren ohiko protokolo bati jarraituz, iturri horren arabera.\nProzedura horri jarraiki, Abadiñon automobilgintzaren sektoreari lotuta dauden 700 langile baino gehiagok egingo dituzte detekzio-probak datozen egunetan.\nHalaber, zortzi langileei egindako PCR proben emaitzak "datozen orduetan" jakingo dira, ordezkari beraren arabera.\nPositiboak baieztatzen badira, enpresak bestelako neurriak hartuko ditu, koronabirusari aurre egin eta agerraldiak saihesteko.\nInportatutako COVID kasuen "kopuru handiaz" ohartarazi du Osasun Sailak\nNekane Murga Osasun sailburuak onartu du "kezkatu" egiten duela beste herrialde eta autonomia erkidego batzuetatik inportatutako COVID kasuen "portzentaje handiak", eta "pozik" agertu da Ordiziako fokuaren bilakaerarekin, nahiz eta inguruko herrietan "adar posibleak" aztertzen ari diren.\nGobernu Kontseiluaren ostean egindako prentsaurrekoan, Murgak azaldu du deseskalatzea amaitu ondoren mugikortasuna berreskuratzeak Euskadira ekarri duela kanpoan zeuden eta senitartekoak ikustera etorri diren euskal herritarrak eta "eragin handiagoko eremuetatik" datozen langileak Euskadira iristea.\nIldo horretan, Eusko Jaurlaritza Kanpo Osasunarekin eta beste autonomia erkidego batzuekin harremanetan dagoela azaldu du, nekazaritza sasoikako langileei buruzko informazio gehiago trukatzeko.\nNafarroak 17 positibo zenbatu ditu\nOsasun Sailak hamazazpi kasu positibo berri zenbatu zituen atzo. Horietatik lau Iruñerriko agerraldiari dagozkio, zortzi kasu guztira. Hilaren 6ko bazkariaren agerraldiak beste bi kasu berri izan ditu, eta horrek 23 kasu pilatu ditu.\nHalaber, atzoko positiboen artean zazpi kasu daude familian kontaktu bidez kutsatutakoak, eta lau kasu ez lirateke aurretik izandako agerraldiekin lotuta egongo. Ez da berrikuntzarik izan uztailaren 9an Tuteran hasitako agerraldian ezta Sunbillan ere, azken 14 egunetan ez baita kasu berririk zenbatu.\nOspitale-egoerari dagokionez, atzo ez zen mugimendurik egon, ez altan, ez ospitaleratzeetan; beraz, egoerak egonkor jarraitzen du oraingoz, eta gela aruntetan ospitaleratutakoen kopurua hamabikoa da, baita zainketa intentsiboetako unitatean dagoen beste pertsona bat ere. Ez da heriotzarik izan.\nKutsatzeak 263ra igo dira Espainian\nAzken 24 orduetan hautemandako koronabirus kutsatzeen kopurua 263ra igo da, atzo baino ehun bat gehiago, eta zazpi egunetan zenbatutakoak 4.297ra igo dira, horietatik 803 sintomekin.\nGainera, aste honetan zortzi pertsona hil dira (hiru Gaztela eta Leonen eta gainerakoak Andaluzian, Gaztela-Mantxan, Katalunian, Madrilen eta Euskadin); pandemia hasi zenetik, guztira, 28.409 pertsona hil dira, Osasun Ministerioak astelehen honetan zenbatutakoak baino hiru gehiago.\nBestalde, bere azken estatistikaren arabera, kasu berriak Aragoiko erkidegoan gertatu dira: atzo 81 positibo eman zituzten PCR bidez, ondoren Katalunia (66), Andaluzia (26) eta Madril (25).\nErkidegoek beste 666 positibo zenbatu dituztela jakinarazi diote Osasunari, eta, beraz, dagoeneko 256.619 kasu baieztatu dituzte Espainian. Kopuru horren arabera, kaltetuen artean bederatzigarren postuan dago Espainia, Estatu Batuen (3.296.599), Brasilen (1.884.967), Indiaren (906.752), Errusiaren (739.947), Peruren (330.123), Txileren (317.657) eta Mexikoren (304) atzetik.\n123 agerraldi aktiboen % 45en jatorria familia-bilerak dira\nSalvador Illa Osasun ministroak astearte honetan azpimarratu duenez, kontuz ibili behar da familia-bileretan, Espainian une honetan aktibo dauden 123 koronabirus agerraldien % 45en jatorria direlako.\nHorrela mintzatu da illa Senatuan, Gobernua kontrolatzeko egindako saioan, eta guztien artean biltzeko agerraldiei aurre egiteko, birusak "hor jarraitzen duelako", pandemia kontrolatzea "ahalegin handiz" lortu den arren.\nMinistroak azpimarratu duenez, herritarrek ez dute jendetza bildu behar, besteak beste, futbol taldeen lehen mailarako igoerarik egin behar, eta familiaren bileretan kontuz ibili behar da.


2013 martxoaren 4tik aurrera, tarifa bateratuko sistema bat dugu Gipuzkoan: MUGI sistema\nMUGI sistemari esker, ordaintzeko euskarri bakarra erabiliko da garraiobide guztietan; hau da, txartel bakar batekin Gipuzkoako garraio publiko guztietan bidaiatu ahal izango da.\nZer abantaila eskaintzen ditu?\nOrdaintzeko modu bateratua: txartel bakarra garraiobide guztietarako.\nTarifa-sistema eta eremuak bereizteko sistema bateratuak: kostu berbera garraiobide ezberdinetan egindako bidaietarako, eta tarifa bateratuak eremu-aldaketaren bat barne hartzen duten ibilbideetarako.\nErabileraren araberako deskontuak: zenbat eta gehiago erabili garraio publikoa, orduan eta merkeagoa izango da bidaiaren kostua.\nDoako ontzi-aldaketak: bidaia garestiena bakarrik ordaintzen da.\nTxartel hobaridunak: baldintza zehatzak bete behar dira horietako txartel bat edukitzeko.\nMUGI sistemaren helburua da garraio publikoa gehien erabiltzen duten herritarrak saritzea; eta, horregatik, erabiltzaile horiek deskontu handiagoak izango dituzte. Hiru erabilera-tarte ezarri dira, eta tarte bakoitzari deskontu jakin bat dagokio:\n1 – 20 bidaia: % 48ko deskontua noizbehinkako txartelaren aldean.\n21 – 50 bidaia: % 58ko deskontua noizbehinkako txartelaren aldean.\n51 bidaia edo gehiago: % 90ko deskontua noizbehinkako txartelaren aldean. Gaztea kolektibokoek doan bidaiatuko dute bidaia-tarte honetan.


artearen eremu berriak I scgalery, parafernalia eta javier cobo Azken aldian, gure inguruan kale artearekin zerikusia duten espazio eta galeria ezberdinak sortzen ari dira. Bada arte alorrean lan itzela egin duten hainbat gune (Arteleku, Bilbao Arte Fundazioa, Rekalde, Montehermoso...), baina oraingoan, eskala txikiagoan, arlo pribatutik eta ikuspuntu berri batekin sortu diren gune horiei erreparatu diegu. Gune hauek betetzen duten espazioa, orain arte, ez zuen beste inork betetzen. Bi aukeratu ditugu eta ezer galdetu baino, nahiago izan dugu haiek euren proiektuaren berri ematea.\nParafernalia "artist-run-space" bat da, hau da, Mischa Caníbal skater-artista-komisario-DJ kudeatutako espazio bat. Ostiral eta larunbatetan gerrilla-denda bihurtzen den espazio bat eta kontzertu areto eta proiektu ezberdinen aurkezpen eremu gisa ere funtzionatzen duena. Parafernaliak ez du zerikusirik hiriko beste espazioekin. Gorroto ditugu diseinu estudio, ile-apaindegi edo gailu estetikoen espekulazioa egiten duten espazioekin konparazioak. Parafernaliak kale kultura garaikidearekin zerikusia duten proposamenak zabaldu nahi ditu. Galeriaren espazioa ez da gure lokaleko paretetara mugatzen. Beti gabiltza proposamen berriak gauzatzeko eremu berrien bila. Donostian bultzatzen diren proiektu handi eta espekulatzaileekin nazkatuta gaude, eta are gehiago EAJ-ren kultura politikarekin. Erosotasun eta ezkortasunera ohitutako lurralde honetan gauza berriak proposatu eta gauzatzeko prest gaude.\nGure kaleetan egiten diren arte jarduera garaikideekin zuzenean edo zeharka lotuta dauden hausnarketa, ekintza, sorkuntza eta erakustoki eremua da Sc Gallery. Gure programazioa nagusiki bertoko eta nazioarteko kale artista plastikoei zuzendua dago. Graffitiaz gain beste hainbat kale artea jarduera doakoekin zerikusia duten artista horiekin egiten dugu lan. Guk artistari askatasun oso eskaintzen diogu bere erakusketa antolatzerako orduan. Galeriako paretetan edo nahi duen euskarrian egin ditzake bere instalazio edo margolanak. Guk ez dugu graffitia edo kale artea saltzen. Kale artea kalean behar du, aske, doakoa, edonoren begiradaren aurrean eta batzuetan legez kanpo. Guk galerian, artista hauen estudio lanak ditugu erakusgai.


Poesia-sorkuntza eta hedapen tailerra Sihara Nuñorekin - UPV/EHU\nPoesia-sorkuntza eta hedapen tailerra Sihara Nuñorekin\nNoiz arte: 2020/05/08\n2020. urteko otsailean UPV/EHUko Gipuzkoako Campusean ematen hasi zen aurrez aurreko ikastaro batetik sortutako tailerra da hau. Covid-19k eragindako osasun-krisia dela eta, tailerra eten ondoren, berau UPV/EHUko egela-Pi plataforman kokatutako ikastaro ireki batean bihurtu da. Helburua da Campus barruko eta kanpoko pertsonen esku jartzea eta sortzea aste hauetan bizi ari garenaz kontzienteagoa izaten lagunduko digun idazketa gune bat.\nOndorengo poesia liburuen egilea da: “Anatomía” (Luisa Etxenikeren hitzaurrea; Polibea argitaletxea, 2018), “Hipopotomonstrosesquipedaliofobia” (Baile del Sol, 2017), “La casa que nos habita” (Ediciones Liliputienses, 2017), “Los cerdos también sonríen” (La Zonámbula argitaletxea, 2016 Guadalajara, Jalisco), “Los monstruos se disfrazan de flor” (Biblioteca Virtual Mal de Ojo aldizkaria, 2016, Santiago de Chile), “Poemas para leer después de un tiempo” (Plaquette; Meretrices, 2009).\nAntologia hauetan parte hartu du: “El viento y la palabra” (La Zonámbula argitaletxea, 2014), “Medios Infinitos” (Salto Mortal argitaletxea, 2013), “Catálogo poético de Guadalajara” (Edhalca, 2012), “Poesía Emergente Malasangre” (Edición Cartonera, 2012) eta “Sueños Secretos” (Madrid, 2005). “Fisuras de Mar” eta “Solsticios” koadernoetan parte hartu du (Taciturno Ediciones, 2014).\nAforista gisa “Enormidad” (La Isla de Siltolá, 2018) argitaratu du. Denbora gutxi barru, Javier Sánchez Menéndez-en “Teoría” liburuaren barne azalduko da antologatutako beste aforistekin batera.\nMinifikzioko egile modura duela gutxi, “Cerdo con monóculo” argitaratu du (La Tinta del Silencio, México, 2019).\nMaiatzak 4-8 – Izen-ematea.\nIzen-ematea e-mailez: gi-kultura@ehu.eus\nInprimatu Poesia-sorkuntza eta hedapen tailerra Sihara Nuñorekin


Sautrela 393: Luis Garcia Montero, zientzia eta literatura, E Pericoloso Sporgersi • ZUZEU\nGonbidatu berezia izango dugu Sautrelan aste honetan. Tarteka, kanpoko literaturetako idazleak ere ekartzen ditugu gurera, eta horietako bat izango dugu gurekin honakoan: Luis Garcia Montero poeta espainiarra. Bere belaunaldiko poeta nabarmenetako bat da zalantzarik gabe Luis Garcia Montero, “esperientziaren poesiaren” edo poesia errealistaren barruan kokatu ohi dena. Literaturako irakasle dugu halaber Granada-ko unibertsitatean eta literatur kritikari lanetan ere ibilia da. Eztabaida sutsuak eduki izan ditu poesiaren inguruan, eta oso kritiko agertu izan da poesiaren joera esperimental muturrenekoekin. Hogei urte bete dira bere lan ezagunena, Habitaciones separadas, argitaratu zuela Visor-ek, eta hori dela eta obraren berrargitarapen berezi bat atondu dute, non poema originalak beste poeta eta kritikarien iruzkinez lagunduak datozen. Liburuaren karietara bere obraren errepasoa egiteko eta poesiaren inguruan dituen ideietan sakontzeko aprobetxatuko dugu, baita Espainiako egungo poesiaren inguruan zer pentsatzen duen jakiteko ere.\nErreportajean ezohiko bi esparru gurutzatuko ditugu, literatura eta zientzia. Sarritan bi eremu oso bereizitzat jotzen ditugu, elkarren hartu-emanik ez bailuten. Aitzitik, ezertan lagun al dezake zientziak literatur ikerketan? Zer esaten digu zientziak, eta bereziki neurozientziak, irakurtzeko prozesuaren edo sormen prozesuaren inguruan? Mestizajes izeneko jardunaldi batzuk antolatu dira berrikitan Donostiako International Physics Center-en non zenbait adituk bi esparru hauen arteko gaiak landu dituzten. Hala, jardunaldiotara gerturatu eta Itziar Laka hizkuntzalariarekin eta Clara Martin ikertzailearekin mintzatu gara gai horien gainean.\nAzkenik, Beñat Sarasolak gure idazle aktibo estimatuenetako baten lehen nobela gogoraraziko digu: Pello Lizarralde-ren E Pericoloso Sporgersi. Liburu hartan ipini zituen gerora landuko zuen nobelagintzaren oinarriak: kontaera xehe eta pausatua, narratzailearen begirada zinematografikoa… Nobelan kontatzen direnak izango ditu mintzagai Sarasolak, eta gaur egundik nola irakurtzen ahal den azalduko digu.\ne pericoloso sporgersi, habitaciones separadas, luis garcia montero, pello lizarralde, Sautrela, visor


Berriak | Basauritarrak\nAtarrabiako jaietarako hit berria\nEuskaraldia badabil.... Atarrabian Euskaraldia ate joka datorrela baliatu dute herriko jaietarako hit zoragarri hau grabatzeko:...\nOrain aste batzuk kaleratu zen Euskaraldiaren kantua, “Hartu kontrola, aukeratu rola”. Orain, berriz, kantuaren bideoklipa aurkeztu nahi dizuegu. Egileak elkartu eta irudiz hornitu du kantua Xabi Hoo-k. Grabazioaz eta masterizazioaz, berriz, Unai Mimenza arduratu da....\nIrribiziek izena emateko orria prest dago\nEuskaraldiaren gainean egin ditugun aurkezpenetan galdetu izan da euskaraz apurtxo bat edo oso gutxi ulertzen dutenek ez ote duten ariketa sozialean parte hartzerik, gaitasunik ez edo ia ez baina gogoz gainezka dauden herritarrek lekurik ba ote duten euskaraldian....\nAthletic eta Errealeko jokalariek ere Euskaraldian parte hartuko dute\nSan Mamesen ostiralean jokatutako derbian Athletic eta Errealeko jokalariek partidua hasi orduko Euskaraldian parte hartuko dutela aldarrikatuz Euskaraldiko pankarta erakutsi zuten. Zelaian Errealak irabazi zuen, 1-3, Euskaraldian, ordea, galtzailerik ez da izango,...\nEskarabilera eta Argitxo Ahobizi izango dira\nEneko Palencia Arizko Ikastolako ikasle ohia eta guraso taldeko partaidea da, herriko jaietan erabiltzeko eta bide batez Euskaraldia datorrela gogoan hartzen hasteko txapak egiteko diseinu hau egin du. Arizko Ikastolan txapak salgai daude euro batean San Fausto...\nEuskaraldian izena eman Basaurin\nEuskaraldian izena emateko Euskaraldiko web orrialdean egiteko aukeraz gain izen-emate orria beteta izena emateko aukera ere badago. Hona hemen Basaurin orriak eskuratu eta entrega daitezkeen lekuak: -UDAL EUSKALTEGIA: Urbi kalea, 33 -AEKren BOLINTXU EUSKALTEGIA:...\nBasauriko lehenengo Belarriprest eta Ahobiziek hamaikakoa osatu dute.\nBasauriko Euskaraldia 11 egun euskaraz ekimenaren lehen hamaikakoa aurkeztu zen joan zen ostegunean. Basauriko Batzordeak aurkezpen hau baliatu nahi izan zuen azaroaren 23tik abenduaren 3ra egingo den ariketa sozialean parte hartzeko deia egiteko. Sonia Villamor...\nBasauriko Euskaraldia 11 egun euskaraz ekimenaren lehen hamaikakoa aurkeztu zen joan zen ostegunean, eta Basauriko Batzordeak aurkezpen hau baliatu nahi izan zuen azaroaren 23tik abenduaren 3ra egingo den ariketa sozialean parte hartzeko deia egiteko. Izena emateko...\nMaiatza eta ekainean egindako aurrerapausoak\nApurka-apurka basauriar askorengana hurbiltzen ari da Euskaraldia, baina oraindik lan handia dago egiteko, eta lantaldeetan parte hartzeko boluntario gehiago behar ditugu (basauritarrak@euskaraldia.eus). Euskaraldiaren aurkezpena eta Joxe Mari Agirretxe Porrotxen...


Portuko dartsena – Bilbao Ria 2000\nPortuko dartsena Nerbioiko erribera-pasealekuaren ondoan dago. Lehengo portu-erabilerako gune horrek Bizkaiko Labe Garaiak enpresari eman zion zerbitzua urte askoan. Ondoren, kaiak finkatu eta berroneratu egin ziren, dartsena pasealeku berriaren osagaia izan zedin. Berroneratze-lanak Bilboko Portuko Agintaritzaren laguntzarekin egin ziren, eta 2007ko azaroan amaitu ziren. 2020ko maiatzean, ingurua eraberritu egin zen, dartsenaren inguruko bizitegi-lurzatietako bat garatzeko.\nInaugurazio-data: 2006ko azaroaren 14a\nHarri-lubeta berria eta uretara sartzeko arrapala berria eraikitzea.\nInguruko pasealeku berriak eraikitzea.\nAltzairu herdoilezinekoa baranda eta mutiloiak eraikitzea.\nEraberritze-data: 2020ko maiatzaren 29a\nPasealeku berria: 6,5 metroko zabalerako espaloia, 5,85 metroko lorategi-eremu zuhaiztua eta 2,5 metroko bidegorria.\nOntziralekua eraberritzea, kota berrietara egokitzeko.\nOinezkoentzako arrapala eta terrazadun berdegunea dituen plaza berria eraikitzea.


Euskadiko enpresa txikiak ahulagoak dira handiak edo ertainak baino, finantzaketari dagokionez | Confebask\nEuskadiko enpresa txikiak ahulagoak dira handiak edo ertainak baino, finantzaketari dagokionez\nConfebasken Newsletter berria Enpresa Dimentsioari buruz\nConfebaskek Enpresa Dimentsioari buruz atera duen azken buletinak, besteak beste, Orkestraren – Lehiakortasunerako Euskal Institutua – azterketa bat dauka, euskal enpresen ahultasun finantzarioari buruz, neurriaren arabera. Ikerketak ondorioztatu duenez, konpainia handiak edo ertainak indartsuagoak dira finantzarioki enpresa txikiak edo mikro enpresak baino; kontzeptu horren barruan sartzen da kanpoko faktoreen ondorioz ordaintzeko betebeharrei aurre egiteko gaitasuna izatea edo ez izatea.\nZehazki, Orkestraren azterketak dioenez – Confebaskek jaso du –, erreferentziazko urtean, 2017an, hiru euskal enpresa txikitatik ia bat ahula zen finantzarioki, eta enpresa ertain eta handiei dagokienez, berriz, ehuneko hori %16-%19ra murrizten da. Horrek erakutsiko luke enpresaren tamainaren eta arrisku finantzarioaren arteko zuzeneko harremana dagoela.\nAlbiste hori Confebaskek Enpresa Dimentsioari buruz atera duen buletinean irakur daiteke, eta beste gai batzuk ere lantzen dira, konpainiaren tamainari lotutakoak, esaterako, kreditua eskatzen dutenean aurre egin beharreko prezio desberdinak, edo hornitzaileei azkarrago edo geroago ordaintzea, duten neurriaren arabera negoziatzeko ahalmena mugatuagoa delako.\nHalaber, Newsletterrak esteka interesgarriak ematen ditu enpresen dimentsioari eta hazkundeari buruz, Euskadi barruan zein kanpoan.


Handiak 13? | Zinema | Artea eta ikus-entzunezkoa | Gipuzkoa Kultura\n> Artea eta ikus-entzunezkoa > Zinema > Handiak 13?\nGoya sarien galak bere erreplika izango du Donostian, SADEk eta Gipuzkoako Foru Aldundiak Trueba zinema aretoan antolatu duten omenaldiari esker. Horrela, bi entitateek babesa eman nahi diote Handia filmari, Goya sarietarako izendapen gehien jaso dituen filma baita. Gainera, euskal zinemagintzari lotuta dauden gainerako produkzioak ere babestuko dira: Nur eta herensugearen tenplua, Juanba Berasategirena, Zinemaldiaren azkeneko edizioan EZAEren saria jaso baitzuen; Abracadabra, Pablo Berger zuzendari bilbotarrarena; eta Alberto Iglesias konpositore donostiarrak La Cordillera filmerako egindako soinu banda. Euskal filmak Goya sarietarako jaso dituen 13 izendapenei erreferentzia eginez, "Handia 13?" izenburuarekin antolatu da festa, zeina datorren otsailaren 3an izango baita, 21.00etatik aurrera, Zinema Akademiaren sari emanaldia zuzenean jarraitzeko.\nHainbat jarduera antolatu dira gau horretarako: nahi duenak argazkia atera ahal izango du Altzoko Handiaren unibertsoan girotutako photocall batean; festa interaktibo bat egingo da, Handia filmeko ekipoarekin lotura zuzenak egingo dituena; Estrella Vallejo egongo da mikrofonora, sare sozialetan gertatzen denaren berri emanez; eta kiniela bat ere antolatuko da, bertaratutakoen artean. Kinielako irabazleek opari bonu bat jasoko dute, SADEko edozein zinema aretotan erabiltzeko. Gainera, Keler, BENCH eta Zinema Corner bezalakoen laguntzari esker, sarituen aldeko brindisa egingo da, eta sorpresak eta opariak banatuko dira bertaratutakoen artean.\nSarrerak salgai daude jada SADEko webgunean eta Truebako leihatilan, bi euroko prezioan, eta saltzen den sarrera kopurua gorabehera, Truebako bigarren aretoa ere irekitzeko aukera dago, Goya sarien gala zuzenean emateko. Prezio hobariduna jartzea erabaki da, ekitaldira ahalik eta jende gehien etor dadin. Horri dagokionez, SADEko zuzendari nagusi Coro Odriozolak etxetik irten eta hitzordua apuntatzera animatu ditu zinemazale guztiak, eta bereziki filmetako ekipoen lagun eta senitartekoak. Odriozolak iragarri du inoizko Goya emanaldi dibertigarri eta interesgarriena izango dela, euskaraz egin den film honek lortu duen arrakasta eta euskal zinemagintzari eman dion bultzada ospatu nahi baitira.\nDenis Itxaso Kultura diputatuak zinemagintzaren industriak eta sektoreko profesionalek erakutsi duten maila eta Gipuzkoan dagoen zinezaletasun izugarria azpimarratu ditu. Handia filmarena bezalako arrakastak estimulu bat dira susuatzen eta babesten jarraitu behar dugun zinemagintzarentzat. Gipuzkoako enpresek eta profesionalek ekoiztu dute Handia, eta "Gipuzkoa" markaren eta gure hizkuntzarena adierazgarri garbia da. Bestalde, argi erakusten du nazioarteko mapan geure lekua egin dezakegula, norberarena sustatuz, bai talentuari dagokionez, bai egitura produktiboari dagokionez. Horregatik, arrakasta hau publikoari irekita egongo den festa batekin ospatzea pizgarri bat da zinemaren industriarentzat, azaldu dute.\nIzan ere, Goya sarietarako 13 izendapenez gain, Handia filmak hamaika sari jaso ditu jada, hala nola Epaimahaiaren Sari Berezia Zinemaldiaren azken edizioan. Jose Luis Rebordinos, Donostiako Nazioarteko Zinemaldiko zuzendaria, ekitaldiaren aurkezpenean egon da baita ere, eta euskal zinemaren festa hau babestu nahi izan du. Bestalde, Zinemaldiak egiten duen lana azpimarratu nahi izan du, gure zinema nazioartean sustatzeko, sustapeneko plataforma gisa, baina baita industria garapenerako espazio gisa. Euskal zineman garrantzitsua da inplikatuta dauden guztiek"elkarrekin lan egitea, eta norabide berean bultza egitea.


Hezkuntza publikoa borrokan - GURASOAK ERE BORROKAN - Aldaiaberri\n2018-03-14 2020-10-28 Aldaiaberri Guraso Elkartea\nAldaiaberri guraso elkarteak martxoaren 14 eta 15ean emango diren grebekin bat egiten du eta Aldaialde herri ikastetxeko irakasleei babe osoa helarazten die.\nMartxoak 14 eta 15ean GREBA EGUNA dugu EUSKAL ESKOLA PUBLIKOAN. Horren harira, gurasoak ere borrokan hasteko ordua dela iruditzen zaigu, horregatik, martxoak 15ean irakasle eta ez irakasleei gure babesa erakusteko ekintza bat planteatu nahi dugu.\n– San Prudentzio kalean dagoen Hezkuntza Delegaritzako ateak eskolako patio bilakatu ditzagun. Joan gaitezen bertara umeekin eta eskolako patio islatu. Sokasaltoan, aurpegiak margotzen, pilotarekin jolastera, etb.\n– Gurasook, erreklamazio bat jarri dezagun, gure eskolako langileen baldintzak hobetu ditzaten, gure seme-alaben ongizatea bermatuz.\nNOLA ERAGITEN DIO HEZKUNTZA PUBLIKOAREN EGOERAK ZURE SEME-ALABARI?\nTutoreak baja hartu eta bi-bost egunetan zure seme-alabak eskolako beste irakasleekin egon behar dira, hauek orduro aldatzen doazelarik.\nHHn ratioa 23koa da baina 25era iritsi daiteke. LHn 25ekoa, baina errepikatzaileak baldin badaude, 26 edo 27ra helduz, gela horiek ez dira bikoizten, beraz 27 ikasleko klaseak egon badaude.\nBehin-behinekotasuna jasan ezina da, 10 irakasletik 4 behin-behinekoak dira.


Nola aurkeztu ingurumenari buruzko eskaerak, kexak eta salaketak - Ingurumenari buruzko informazioa - Euskadi.eus\nNola aurkeztu ingurumenari buruzko eskaerak, kexak eta salaketak\nNola egin eskaera edo aurkeztu kexa?\nEskaera honako kasu hauetan erabil daiteke: iradokizunak, ekimenak eta informazioa jakinarazteko edo kexak eta erreguak adierazteko; beti ere, eskaera, kexa edo iradokizun horiek aurkezteko legeak prozedura zehatza ezarri ez badu. Eskatzeko eskubidea banaka zein taldeka erabil daitekeen oinarrizko eskubidea da eta eskubide hori erabiltzeak ezin izango dio kalterik ekarri eskatzaileari. Konstituzio espainolaren 29. artikuluak oinarrizkotzat jotzen duen eskubidea da eta 4/2001 Lege Organikoak arautzen du. Beraz, eskubide hori edonork erabil dezake, nazionalitatea edozein delarik ere, edozein botere publikoren edo autoritateren aurrean.\nEskaerak idatziz egin beharko dira beti (edozein baliabide-mota erabil daiteke, elektronikoa barne sinadura digitala erabiltzen bada) eta idazkian ondorengo informazioa adieraziko da:\nEskaeraren helburua eta norentzat den.\nEskatzailaren datuak, nazionalitatea eta jakinarazpenak jasotzeko tokia edo baliabidea.\nTalde batek aurkeztutako eskaerak eskatzaile guztiek sinatu beharko dituzte eta, sinaduraren ondoan, sinatzailearen izena eta abizenak idatziko dira.\nDatuen konfidentzialtasuna eskatu ahal izango da.\nHalaber, eskatzaileak bere eskaeraren edo kexaren kopia bidali ahal izango die beste hainbat organismo publikori jakinaren gainean egon daitezen.\nIdazkia jasotzen duen administrazioak, erakunde publikoak edo autoritateak eskaera hartu izanaren berri emango du eta interesdunari jakinaraziko dio hamar eguneko epean jasotzen denetik kontatzen hasita.\nTramitazioa eta erantzuna\nEskaeraren tramitazioa behin onartuta, autoritate edo organo eskudunak erantzun eta erantzunaren berri emango du, gehienez hiru hilabeteko epean, eskaera aurkeztu denetik kontatzen hasita. Eskaera aintzat hartzeko arrazoiak egonez gero, autoritate edo organo eskudunak egoki deritzen neurriak hartu beharko ditu eskaera guztiz eraginkorra izan dadin.\nEskaerak ez onartzea\nEskaerak ez dira onartuko eskudun ez diren botere publiko, erakunde eta organismoetan aurkezten badira.\nEz dira onartuko prozedura parlamentarioa, administratiboa edo prozesu judiziala irekita duten eskaerak, horien gainean ebazpen irmorik ez dagoen bitartean.\nEskatzeko eskubidea babestea\nEskatzeko eskubidea justiziak babesten du Konstituzioaren 53.2 artikuluan ezarritako bideen bitartez. Hori ez da eragozpen izango eskatzaileak egoki deritzen beste bide batzuetara jotzeko.\nAdministrazioarekiko Auzien Jurisdikzioa arautzen duen uztailaren 13ko 29/1998 Legearen 114. artikuluak eta hurrengoek pertsonaren oinarrizko eskubideak babesteko ezartzen duten prozedura erabiliz, eskatzaileak honako kasu hauetan administrazioarekiko auzi-errekurtsoa aurkeztu ahal izango du:\nEskaera onartzen ez denean.\nEzarritako epean erantzuten ez denean.\nLegeak ezarritako gutxieneko baldintzak erantzunean agertzen ez direnean.\nNola jokatu balizko arau-hauste batean?\nGertaeraren edo balizko legehaustearen aurrean arriskua baldin badago edo berehala parte hartu behar baldin bada (hondakinak aire zabalean erretzea, estolda-sarera edo ibaira substantziak isurtzea, ontziak bertan behera uztea, babestutako basa-flora eta basa-fauna desagertaraztea, eta abar), deitu beharko diezu udaltzainei edo ertzanei.\nGertaera, ordea, behin eta berriro errepikatzen baldin bada eta berehala parte hartzea beharrezkoa ez baldin bada (mendian pistak egitea, lurzoruak obra-hondakinez berdintzea, kutsatzaileak aireratzea, zarata, ibaira isurtzea, eta abar), organo eskudunaren aurrean salaketa ipini beharko duzu.\nNola aurkeztu salaketa?\nSalaketaren bidez, edozein pertsonak organo administratibo bati legehaustea izan daitekeen gertaera jakin baten berri ematen dio, legeak hala behartuta ala ez. Salaketaren ondorioz administrazioak zehatzeko prozedurari hasiera ematea erabaki dezake eta erabaki hori jakinarazi beharko dio salatzaileari, horrek salaketa aurkeztean zehapen-espedientea hasteko eskatu badu.\nZehatzeko ahalmena betearazteko prozedura urriaren 1eko 39/2015 Legeak, Administrazio Publikoen Administrazio Prozedura Erkidearenak, xedatzen duen 62. artikuluaren arabera,\n"Las denuncias deberán expresar la identidad de la persona o personas que las presentan, el relato de los hechos que pudieran constituir infracción y la fecha de su comisión y, cuando sea posible, la identificación de los presuntos responsables".\nSalaketa aurkezteko ez da beharrezkoa izango zehatz-mehatz jakitea edo adieraztea zein den hautsitako araua.\nZein den admnistrazio eskuduna zehatz-mehatz jakin ezean, idazkia zenbait administraziotara bidali ahal izango da, edota zehatzeko espedientea irekitzeko eskaerari honako testu hau gehitu:\n"..... eskaera autoritate eskudunari helarazteko eskatu nahi dut, horrek azter eta erabaki dezan, hala badagokio".\nSalaketa behin aztertuta, ebazteko eskudun den organoak edozein momentutan, arrazoitutako akordio baten bidez, behar diren behin-behineko neurriak hartu ahal izango ditu, ebazpenaren eraginkortasuna bermatzeko, prozedura behar bezala bukatzeko, arau-haustearen ondorioak saihesteko eta interes orokorren eskaerak bermatzeko.\nBehin-behineko neurriak izan daitezke: jarduera aldi baterako eteteaz eta fiantzak jartzeaz gain, produktuak baztertzea edo, osasuna, higienea edo segurtasuna direla kausa, zerbitzuak aldi baterako etetea. Halaber, berariazko arauetan zehaztutako gainontzeko neurriak ere har daitezke.\nBehin-behineko neurriak espresuki arreikusiko dira eta kasu bakoitzean bermatu nahi diren helburuen intentsitate, proportzionalitasun eta beharrei egokitu zaizkie.\nZein administraziotara jo beharko dugu eskaerak, kexak edo salaketak aurkezteko?\nPraktikan zaila da jakitea zein organismotara jo behar dugun eskaerak, kexak edo salaketak aurkezteko. Hori dela eta, komenigarria litzateke gaiarekin zerikusia izan dezaketen organismo guztietara jotzea.\nBehar bada, ondorengo irizpideak erabilgarri gerta dakizkizuke:\nOro har, jarduera edo ekintza baimendu duen administrazioak parte hartu behar du araua hausten denean (Udala, Eusko Jaurlaritzako Industria Saila, dagokion Foru Aldundiko Mendi Saila, Eusko Jaurlaritzako Ingurumen Saila, eta abar).\nUdaleek jarduera-baimena ematen diete industriako eta merkataritzako jarduerei. Horretaz gain, herritarren osasunaz arduratu behar direnez, badute parte hartzea edo eskudun diren beste organismo batzuei azalpenak edo parte har dezaten eskatzea. Jarduera batek bete behar dituen neurri zuzentzaileak ezartzeko Eusko Jaurlaritzako Ingurumen eta Osasun Sailek ere parte hartzen dute (lurzoru urbanizaezinari eta hiri-lurzoru industrialari dagokienez), baita Foru Aldundietako Ingurumen Sailek ere (bizilekutarako hiri-lurzoruarari dagokionez).\nEusko Jaurlaritzako Ingurumen Sailak ingurumen-baimen bateratua ematen die ingurumenaren gainean eragin berezia izateagatik prozedura hori bete behar duten jarduerei.\nAzken aldaketako data:&nbsp2016/11/30


'Elkanoren zeruertza' ekimena datorren asteburuan burutuko da | El Diario Vasco\nCosta Urola'Elkanoren zeruertza' ekimena datorren asteburuan burutuko da\n'Elkanoren zeruertza' ekimena datorren asteburuan burutuko da\nAurrerapena. Antolaketak krokis hau egin du Elkano Zeruertzaren gunea non kokatuko den jakiteko.\nEstropada eta itsas rally batekin, ontzi ospetsuak ikusteko doako bisitaldiekin, tailerrekin eta jarduera gehiagorekin\nJUAN MARI ZUBIAURREGETARIA. Sábado, 29 junio 2019, 10:50\nDatorren asteburuan, uztailak 5, 6 eta 7an, Getarian egingo da Elkanoren zeruertza izenburua daraman ekimena. Estropada eta itsas rally bat izango da, ontzi ospetsuak ikusteko doako bisitaldiak antolatuko dira eta tailerrekin eta jarduera gehiagorekin osatutako egitaraua egongo da.\nElkanoren Zeruertza Gunea Getariako malekoian egokitutako 5×40 metroko karpa batean egongo da, Juan Sebastián de Elcano ontziaren ondoan, eta elkartze-tokia izango da jardunaldi guztien zehar. Bertan antolatuko dira tailer guztiak hurrengo ordutegian, uztailak 6, larunbata, 16:00 - 20:00, eta uztailak 7, igandea, 11:00 - 20:00.\nOstiralean hiru ekintza iragartzen dituzte; arratsaldeko 17:00etan 'Plastiko, océano eta ekonomia zirkular buruz' tailerra eta proiekzioa SAIL IN Tour-ekin. 19:00etan, Mahai ingurua: José Antonio Azpiazu, Fernando Txueka eta Patxi de la Hoz-ekin Getariako Arrantzale-Kofradian. Hizkuntza: Euskara - Gaztelania. 21:00etan, Atari zabaleko zinema SAIL IN Tour-eko filmekin kaiako zelaigunean.\nLarunbatean estropadari hasiera emango zaio Getxon, goizeko 9:30ean. Hondarribian 10:00etanGuadalupeko santutegian ofrenda egingo da eta jarraian, eguerdian estropadari hasiera emango zaio Hondarribiatik. Gaztelugatxen, estropada heltzen denean, Baselizatik txalaparta eta ohorezko aurreskua egingo da eta ontzietatik lore-ofrendak eguerdiko 12:00ak inguruan.\nLarunbata mamitsua izango da herrian, 16:00etan Elkanoren Zeruertza Gunearen irekiera egingo da. Hortik aurrera, Arazirekin gymkana eta belaontzi baten eraikuntza tailerra Donostiako Aquariumarekin.\n17:00etan estropu eraikuntza tailerra Pasaiako Itsas Eskolarekin. 18:00etan Mater ontzian filma (Ontzi Museo EkoAktiboa). 18:30ean Ontziak heltzeko azken ordua. 19:00 - 21:00 bitartean ontziak bisitatzeko ordutegiaren hasiera. 20:00etan Juan Sebastián de Elcanoren atrakatze maniobrak eta ordu berean Elkanoren Zeruertza Gunearen itxiera. 20:30etatik 21:30ra Cristóbal Balenciaga Museo-ra bisita. 21:30etatik 23:30etara afaria Cristóbal Balenciaga Museoan eta sari-banaketa.\nUztailak 7, igandean, Getarian, 08:00etan Getariako txistularien diana. 09:30ean agintari eta prentsa bisita Juan Sebastián Elcanora. 10:00etan ontziak bisitatzeko ordutegiaren hasiera. 11:00etatik 12:15etara itsas elizkizuna. 11:00 - 20: 00 bitartean, Elkanoren Zeruertza Gunearen irekiera. 11:00 - 11:45 Elkanori buruzko ipuin-tailerra Arazi-rekin. 12:00etatik 13:45etara Zure Elkano maskara eraikitzeko tailerra Donostiako Aquarium-arekin.\n12:30ean Ontzidien ordezkarien lore-ofrenda. 16:00 - 16:45 arraun-estropu tailerra Pasaiko Itsas Eskola-rekin. 17:00 - 17:45 hondartzako mikroplastikoen analisi tailerra Mater Museoa-rekin (Ontzi Museo EkoAktiboa). 17:00etan Mater ontzian filma (Ontzi Museo EkoAktiboa) eta ordu berean ontzien irteera. 19:00etan Juan Sebastián de Elcano bisitatzeko ordutegiren amaiera. 20:00etan Elkanoren Zeruertza Gunearen itxiera eta une berean Juan Sebastián de Elcanoren irteera-maniobrak.\nAntolatzaile batzuk ekintzak antolatuko dituzte publikoa haien erakusketa-gunera gerturatzen den neurrian, tailerrentzat finkatutako ordutegietatik kanpo; adibidez, Donostiako Aquariumaren edo Pasaiako Itsas Arrantza BHI-ren kasuan. Getariako Kostabela bela-eskola Optimist simulagailu bat eskainiko die bisitariei.\nLarunbatetik aurrera, janaria eta edaria eskaintzen duten karpa batzuk irekiko dira Juan Sebastián de Elcano ontziaren eta Elkanoren Zeruertza Gunearen ondoan, ekintza kulturalak antolatzeko egokituta dagoena.


euskalherria.com - GARA - Paperezkoa:20060424 - Otxandio eta A Lama batu ditu I�aki Garcesen aldeko martxa batek\nGara > Idatzia > Euskal Herria 2006-04-24\nOtxandio eta A Lama batu ditu I�aki Garcesen aldeko martxa batek\nLarunbatean berrogeita hamar bat lagunek parte hartu zuten Otxandioko herritik Pontevedrako A Lamako espetxera egindako martxan. Ekimenak, hain zuzen, I�aki Garces preso politiko otsandiarrari elkartasuna helaraztea zuen helburu nagusi. Bide batez, gainera, haren egoera gogor deitoratu nahi izan zuten, 2005eko abuztuaz geroztik bakartuta baitago.\nOtxandioko alkatea Batia plataformako kidea eta preso politikoaren ama A Lamako presondegiko zuzendariarekin elkarrizketatu ziren. Azaldu zutenez, azken horrek adierazi zien Tratamenduzko Batzarraren azken bileran lau botorekin berdinketa izan zela Garcesi zigorra kentzeko aukera eztabaidatu zutenean. Egoera horretan, bere kalitatezko bozak bakartzea amaitzearen aldekoa erabaki zuela ere adierazi zien. Nolanahi ere, auzi horren gaineko azken erabakia Madrilen hartzen dutela erantsi zuen zuzendariak.\nBien bitartean, Otxandiotik abiatutako ekimenean parte hartu zuten lagunek espetxeko atarian elkarretaratzea egin zuten. Gainera, horren ostean, gertu dagoen puntu garaiago batera igo ziren euskal herritarrak. Bertatik, hain zuzen, Galiziako kartzela horretan giltzapean dituzten hamasei euskal preso politikoetako batzuekin elkartasun oihuak trukatzeko beta izan zutela adierazi zuten.\nAtzo 38 lagun presoen alde mobilizatu ziren Otxandion, eta Zumaian, ehunek parte hartu zuten bezperan Xabier Kalparsoro Txato-ri egin omenaldian. Herriko festetan, aurten ere Algorriko labarrean bere omenezko plaka han dago izan zen hitzordua. Bertsoak, aurreskua eta lore eskaintza izan ziren.


Pato Pato, Asesinato Del Poder eta Opresion taldeak Putzuzulon\n2016 abu 14\nPutzuzulo Gaztetxean musika egitarauak ez du etenik. Oraingoan Punk kontzertu ederra antolatu dute abuztuko astearte bero eta aspergarri batean! Hiru izanen dira zuzenean ariko diren taldeak. Gogor...\n1991 eta Una Mano Al Cuello taldeak Putzuzulon\n2016 uzt 22\nUztailaren 26an beste kontzertu bat edukiko dugu Gaztetxean. Gaueko 20:30etatik aurrera 1991 Bilbotarrak eta U.M.A.M. taldea izango ditugu. Gogoratu kontzertuak 23:00etarako amaiturik egon behar du...\nTeodora Barbarie eta Daudyflin Putzuzulon\n2016 uzt 12\nDatorren astelehenean, uztailaren 18an, hardcore kontzertua edukiko dugu Putzuzulon. Bertan Islandiatik datozen Daudyflin eta Iruñeako Teodora Barbarie taldeak edukiko ditugu. Gogoratu aste ...\nJantoki Beganoa ostegun honetan Putzuzulon\n2016 uzt 05\nEtorri eta gozatu, Tito, P. Bong eta JP chef ospetsuek (Vegan Culinary Center-etik zuzenenan etorritakoak) prestatu behar dituzten 2 plater eta postrearekin, non zorionez beraientzat giza animaliak...\nAuzolana larunbat honetan Putzuzulon\n2016 uzt 01\nLarunbat honetan, Uztailaren 2an eta goizeko 10:00etatik aurrera, auzolanerako geratu gara Gaztetxean. Teilatuan egiten ari garen lanen ondorioz, jendearen laguntza beharrean gaude. Beraz, animatu ...\nAtmosfera extralurtarra ostegunean Putzuzulon\n2016 eka 13\nPHONOPTICON (Portugal): oso urrutira hegan egiteko aproposak diren atmosfera estralurtarrak beraiek egindako katxibatxiekin sortuak. TZESNE PARALUX (Orereta): musika elektronikoa eta irudiak maisuk...\nKnaegt Cloaca eta Neke Politikoa Putzuzulon\n2016 eka 12\nZaratazarautzek 10 urte betetzen dituen honetan beste zita garrantzitsu bat antolatu du Ekainaren 15ean, Zarauzko Putzuzulo Gaztetxean. Hiru talde izango ditugu zuzenean, alde batetik Bizkaitarrak ...\nOcchi Di Farfalla eta Kaluseren kontzertua\n2016 eka 08 Zarautz\nOcchi Di Farfalla taldeak bere azken lana aurkeztuko du ekainaren 11ean, larunbatean, Putzuzulo gaztetxean. “Lerroetatik ihes” disko berria laukote formatoan grabatu dute, eta Occhi Di ...\nJantoki Beganoa eta dokumentala ostegunean\n2016 mai 30 Zarautz\nJANTOKI BEGANOA Etorri eta gozatu, Tito, P. Bong, JP, Erik, Disjony eta Paulo chef ospetsuek (Vegan Culinary Center-etik zuzenenan etorritakoak) prestatu behar dituzten 2 plater eta postrearekin, n...\nKAIOLATIK FEST 2016\nHemen aurkezten dizuegu Kaiolatik irratsaioaren 10. urtemugako egitaraua!!!!!! Festa bi gunetan banatuko dugu, arratsaldean Borghetton (Malekoiko skatepark-ean) izango gara Keep_a eta Elektropeña!!...


'Ttap' aldizkariaren lehenengo zenbakia aurkeztu da Bilbon - Debagoiena - Goiena.eus\n'Ttap' aldizkariaren lehenengo zenbakia aurkeztu da Bilbon\nGoiena 2018-09-20 12:14\nUztailean aldizkariaren 0 zenbakia Donostian aurkeztu ostean, atzo Bilboko Euskalduna Jauregian aurkeztu zen Ttap aldizkari multimediaren 1. zenbakia. Eneko Bilbao jatetxean bildu ziren arlo ezberdinetako ordezkariak, Ttap gertutik ezagutzeko. Irailaren 21ean eskuragarri egongo da aplikazioa deskargatzen duten gailu guztietan.\nMartxan da Ttap, gailu mugikorretarako astekari digitala; ostiralero-ostiralero, aktualitateko gaiak ekarriko ditu erabiltzaileen poltsikora, gertuko ikuspegi batetik landuta. Aldizkari digital berria hainbat komunikabideren artean sortu dute: Goiena Komunikazio Taldea, Anboto (Durangaldea), Baleike (Zumaia), Tokikom eta Esguard aldizkaria (Bartzelona). Aldizkariak Gipuzkoako eta Bizkaiako edizioak izango ditu eskuragarri.\nLehen zenbakiko protagonistak Maialen Chourraut eta Eneko Atxa dira, eta hain justu bigarren honek Euskalduna jauregian zuzentzen duen Eneko Bilbao jatetxean egin zen Ttap-en aurkezpen ekitaldia.\nKike Amonarrizek aritu zen atzo aurkezle lanetan; horretaz gain, hitza hartu zuten Maite Goñik, teknologia berrietan aditu eta Ttap-eko kolaboratzailea; Jone Guenetxea Tokikomeko presidenteak; Monika Belastegi Ttap aldizkariko zuzendariak eta Germà Capdevila Esguard aldizkariko zuzendariak.\nHizlariak ez ezik, arlo ezberdinetako gonbidatuak batu ziren atzo Euskaldunan, besteak beste: Elena Laka Topaguneko presidentea; hizkuntza politikarako sailburuorde Miren Dobaran; Garbiñe Mendizabal Gipuzkoako Hizkuntza Berdintasuneko zuzendaria; Pili Calzada kazetaria; Goiena Komunikazio Taldeko hainbat ordezkari, baita Anboto aldizkariko eta Tokikomeko ordezkariak, eta Ttap aldizkariko hainbat kolaboratzaile eta unibertsitate eta hedabideetako kideak ere.\nTtap aldizkari multimedia berritzailea doan deskargatu daiteke iOS eta Android smartphonetan edo tabletetan.


Horrela agertu dira Hego Uribeko hainbat parke asteburuko gauen ostean | Geuria\nGaragardo latak, berizazko botilak eta ardo-edukiontziak agertu dira Arrigorriagako Lehendakari Agirre parkean, larunbateko gautik iganderako goizaldean eta gertakariak eragina izan du sare sozialetan: “Baina hau zer da?” kexatzen kexatu da Twitterreko erabiltzaile bat. “Honela topatu behar doguz Arrigorriagako parkeak eta bankuak domeka goiz danatan? Botiloiak ez al daude debekatuta? Non dagoz udaltzainak eta garbitasun zerbitzua?”. “Benetan lotsagarria!!! Horrela egon behar gara udaltzainak autoarekin herritik paseatzen diren bitartean”, adierazi du beste erabiltzaile batek. Arazo hau ez da Arrigorriagako parkeetara mugatzen soilik; Hego Uribe eskualdera estrapolatu den errealitatea dugu eta hondakinez betetako gune publikoen lekuko izan gara Arrigorriagan, Basaurin eta baita Ugaon ere, azken aste hauetan.\nGero eta sarriagoa da halako argazkiak ikustea sare sozialetan / Facebook / Twitter\nGaragardo latak, berizazko botilak eta ardo-edukiontziak agertu dira Arrigorriagako Lehendakari Agirre parkean, larunbateko gautik iganderako goizaldean eta gertakariak eragina izan du sare sozialetan: “Baina hau zer da?” kexatzen kexatu da Twitterreko erabiltzaile bat. “Honela topatu behar doguz Arrigorriagako parkeak eta bankuak domeka goiz danatan? Botiloiak ez al daude debekatuta? Non dagoz udaltzainak eta garbitasun zerbitzua?”. “Benetan lotsagarria!!! Horrela egon behar gara udaltzainak autoarekin herritik paseatzen diren bitartean”, adierazi du beste erabiltzaile batek. Arazo hau ez da Arrigorriagako parkeetara mugatzen soilik; Hego Uribe eskualdean ematen den errealitatea dugu eta hondakinez betetako gune publikoen lekuko izan gara Arrigorriagan, Basaurin eta baita Ugaon ere, azken aste hauetan.\nBaina, hau zer da? 😲😳 Honela topatu behar doguz Arrigorriagako parkeak eta bankuak domeka goiz danatan? Botiloiak ez dagoz debekatuta? 🍺🥃 Non dagoz udaltzainak? 😴 Eta garbitasun zerbitzua? 🙄\nHau lotsagarria da @Arrigorriaga_U 😤😡 pic.twitter.com/fDlUhgZRlm\n— Iñaki ® 😷 (@ielordui) March 7, 2021\nArdo-edukiontziak eta poltsak, Arrigorriagako Lehendakari Agirre parkeko banku batean // Twitter\nArrigorriagako Udalak azaldu du konfinamendua hasi zenetik gertatu diren ekintza hauek “ez direla uste bezain arraroak”: “Asteburuetan jende gaztea bereziki elkartu eta parkeetara irteten da, eta ez Lehendakari Agirre parkera soilik, baita Padurako futbol zelaiko aparkalekura edota Abusuko Santa Isabelekora ere“, azaldu du Maria Jesus Acedo Ingurumen eta Jasangarritasun zinegotziak. Domeketan ez dago garbiketa-zerbitzurik Arrigorriagan: “Larunbatean botatzen diren zabor horiek ez dira asteleheneko lehen ordura arte batzen eta larunbatean sortzen den zaborra normalean sortzen dena baino handiagoa denean arin atzematen da”. Zinegotziak azaldu du Hego Uribeko herri guztietan azaltzen ari direla botilioien inguruko arazo hauek.\nHondakinak, Basauriko askaldegi batean // Twitter\nEskualdean, antzeko egoera\nArrigorriagan ez ezik, Hego Uribeko bestelako lekuetan, Basaurin esaterako, ikusi ditugu hondakinez betetako gune publikoak: parkeak, bankuak eta aisiguneak batez ere. Ugaon ere antzeko irudiak ikusi ahal izan ditugu Txakurto parkean bertan eta hondakinez inguratutako bankuak ikusi dira otsailean bertan, aldamenean zakarrontzi bat izanik.\nTxakurto parkea, Ugaon // Facebook\nArrigorriagako garbiketa-zerbitzua domeketara luzatzeko aukeraz berba egitean, Acedok adierazi du momentuz ez dutela aukera horretan pentsatu: “Pandemia hasi zenetik gertatzen ari diren egoera oso puntualak dira honako hauek; lehen ez ziren horrelako kasurik ikusten. Hala ere, denborak aurrera egin ahala errepikatzen egiten den fenomeoa dela ikusten badugu, erabakiren bat hartu beharko dugu”. Hala ere, Acedok azaldu du astelehenetan 07:00etan martxan jartzen dela garbiketa-zerbitzua eta horrekin batera gune horietan udaltzaingoaren bigilantzia zerbitzua areagotzen ari direla.\nEskualdeko herrietako udaltzainek gertutik bizi izan duten arazoa da honako hau: “Botilioien haritik hainbat prozesu-administratibo zabaldu ditugu, bereziki azken bi asteetan”, azaldu dute Arrigorriagako udaltzaingotik. Azken egunetako isun hauek bereziki jende gazteari jarri dizkietela adierazi dute. “Hala ere, etxeratze-aginduak ezarri baino lehen askoz txarragoa zen egoera”. Udaltzainen hitzetan auzotarren kexa gutxi jasotzen dituzte kontu honegatik, euren lan txandak 22:00ak artekoak direlako eta ordurarte autoetan dabiltzatelako herrian zehar, etxeratze-agindua martxan jartzen den momentura arte.\nSailkatuta: Arrigorriaga, Basauri, Gizartea, Hondakinak, pandemia, Ugao, Zaborra


Bigarren batasun bidea: Euskalkiak | EIBZko liburutegia\n250 urte dira euskalkiei buruzko lehenbiziko mapak egin zituztela. Luis Luziano Bonapartek taxutu zituen. Azken urte luzeetan Zuazo euskaltzainak hartu du ardura hori. Izatez, asteotan Saran dabil, Lapurdin: hango hitzei buruzko azterketa bat egiten ari da. Orain ia hogei urte argitaratu zuen lehen mapa Zuazok, 1998an, eta azkena, 2014an. Berriak egin beharko direla ohartarazi du. «Ez dut uste luzerako balioko duenik mapa horrek; gauzak laster ari dira aldatzen. Mapa horretan ikusten da XXI. mende hasieran ohiko euskalkia egiten duen jendeak nola hitz egiten duen. Baina hemendik 40 bat urtera seguru gauzak oso diferente izango direla».\nEuskara batua ere sartu behar da eragiletza eremu horretan. «Ez bakarrik euskara batua. Batua etorri zen ikastolak sortu zirelako lehenago, gau eskolak, literaturak Arestirekin-eta hartu zuelako indar bat… Gauza asko etorri ziren». Euskalkietan ere eragin du horrek: lexiko aldetik, adibidez, euskalki batetik bestera zabaldu dira hitzak. «Ulertu hitza Bizkaiko leku txiki batean erabiltzen zen orain dela 50 urte. Gaur egun euskaldun guztiok erabiltzen dugu edo ulertzen dugu. Adibidez hitza nik ez dut inon entzun euskara mintzatuan: esate baterako, konparazio baterako, konparazione… Baina gazte jendeak, denek, adibidez. Ikastolen edo telebistaren bidez zabaldu da hitz hori».\nEta pixkanaka aldaketa gehiago ari dira azaltzen. Lapurdin eta Nafarroa Beherean sortzen ari den batua da adibide. «Irratiek duten euskara, euskaltegietakoa, ikastolakoa, teatrokoa…». Bi iturritatik edan du: bertako euskalkia, nafar-lapurtera, eta euskara batuaren arrasto bat. «Batez ere, lexikoa». Oraingoz ez da Zuberoara heldu, baina atea zabalik dago. «Kontuan eduki behar dugu Zuberoako gazteak, behin 11 urte ezkero, Kanbora edo Baionara joaten direla; hortaz, haiek ere ezagutzen dute euskara batu hori».\nLapurdin eta Nafarroa Beherean hasitako prozesu horren gisakoa gainerako euskalkietara ere hedatu behar litzateke, hizkuntzalariaren iritziz. Hor jarri du lehenbiziko zeregina datozen urteetarako: «tokiko batuak» sortzea, euskalkia eta euskara batua uztarturik. «Euskalki bakoitzak badauka bere batasuna: Bizkaikoak, Gipuzkoakoak… Nafarroakoaren kasuan, Sakanako euskara edo Bortziriak-Baztangoa, tokiko bi batu sortu beharko lirateke. Eta ari da sortzen: Bortzirietan ikusten da hedabideetan-eta erabiltzen dutela euskara batu egokitu bat, bertakoa». Hain justu ere, Zuazok nabarmendu du horiek egin behar dutela batu horiek sortzeko bidea: kazetariek, irakasleek, bertsolariek, itzultzaileek… «Pentsaezina da Euskaltzaindia hastea tokiko batuak egiten».\nNorako lirateke tokiko estandar horiek? Hedabideak, udalak eta hasierako irakaskuntza aipatu ditu Zuazok, eta ohartarazi du tokiko batu horiek erabiltzeak ez duela esan nahi euskalkiak bazter uztea. «Herri barruko gauzetan euskalkia ere erabili beharko genuke: jaien programetan, gaztetxeetan, jubilatuen etxeetan… Euskalkian egin egiten dugu, baina ez dugu irakurtzen». Baina non jarri muga? «Ez da erraza, eta, beharbada, ez da komeni ere». Herriko edo eskualdeko erabileretarako da euskalkia, Zuazoren esanetan. «Publikoaren gertukoa» izan behar du. Berdin batuak ere. «Baina badago indar bat batua gorde nahi duena, Euskaltzaindiak ematen dituen arau guztiekin eta abar. Ondo ikusten dut horrelako batu bat egotea BERRIArako edo liburuak egiteko, baina ez dut uste Lea Artibaiko Hitza eta Tolosaldekoa euskara batu berberean egon beharko liratekeenik». Batua behar dela ez du zalantzan jarri, hala ere: «Euskara erabiltzen dugun denok ikusi dugu batua beharrezkoa dela; jakina, euskaraz egiten ez dutenek edo herritik ateratzen ez direnek ez dute ikusten beharrik, baina hango eta hemengo jendearekin erabili behar dugunok, bai».\nKategoria Azalpen testua, Berria egunkaria, D eredua, DBH 3. eta 4. mailak, Euskara, Hizkuntza, etiketak Euskalkiak, Euskara batua, Garikoitz Goikoetxea, Koldo Zuazo by liburutegia. Gorde lotura.


Portu kalea oinezkoentzat bakarrik izango da astelehenetik aurrera — Mutrikuko Udala\nPortu kalea oinezkoentzat bakarrik izango da astelehenetik aurrera\nPortu kalea oinezkoentzat bakarrik izango da astelehenetik aurrera Loja Zaharretik Moila Berrira doan bidea itxita egongo da ibilgailuentzako; hondartzara joateko Samikolla-Burumendi errepidea erabili beharko dute. https://www.mutriku.eus/eu/albisteak/portu-kalea-oinezkoentzat-bakarrik-izango-da-astelehenetik-aurrera https://www.mutriku.eus/eu/albisteak/portu-kalea-oinezkoentzat-bakarrik-izango-da-astelehenetik-aurrera/@@download/image/mutriku-2156.portua.2013-01-17.jpg\nLoja Zaharretik Moila Berrira doan bidea itxita egongo da ibilgailuentzako; hondartzara joateko Samikolla-Burumendi errepidea erabili beharko dute.\nAstelehenetik aurrera, ibilgailuentzako hondartzarako bidea Samikolla-Burumendi errepidea izango da. Izan ere, Loja Zaharretik hasi eta Moila Berri pareraino doan bidea, Portu kalea, peatonalizatu egingo da.\nIntxirri parean itxiko da bidea: bi poste jarri dituzte autoak pasatu ez ahal izateko. “Kontrako norantzan etortzea, uda denboraldian, debekatua egon da azken urteetan. Beraz, tarte guzti horretan oinezkoek izango dute lehentasuna”, azaldu du Joxean Agirregomezkorta gobernazioburuak.\nUdal ordezkariak auzokideekin bildu ziren uda denboraldirako neurriaren berri emateko, eta bertaratu ziren guztiek begi onez ikusi zuten erabakia. “Inguru horretako bizilagunak izango dira pasatu ahal izango diren bakarrak, baina ezingo dute tarte horretan aparkatu”, nabarmendu du. Udalak oinezkoentzako eserlekuak ipiniko ditu, gainera, aipatutako tartean.\nHorrekin batera, Intxirrixan aparkatzea ere debekatuta egongo da 10:00etatik 20:00etara. “Urteetan egon diren arazoak ekidin nahi ditugu horrela. Gainera, egunez, uretaratzeko zein lehorreratzeko gunea denez, erabiltzaileentzat libre egon behar da.”, azaldu du Agirregomezkortak. Zumalabetik datozen autoek Kofradi Zaharreko parean, portuko txurruko parean (Bar Puerto eta Txirlatxo tabernen arteko zabaleran) edota Moila Zaharrerako bidean dauden aparkalekuak erabili beharko dituzte.\nAipatu, astelehenetik aurrera Saturrarango aparkalekuan eta Burumendin (Mutriku) TAO zerbitzua ere martxan jarriko dela.


Air Madrileko langileak airelinea batzuetan birkokatzen saiatu zen Sustapena, baina ez zuen lortu | Consumer\nAir Madrileko langileak airelinea batzuetan birkokatzen saiatu zen Sustapena, baina ez zuen lortu\nPilotu gutxi kontratatzeko konpromisoa hartu zuen konpainia bakarra Clickair izan zen, Iberiaren kostu txikiko aerolinea\nFernando Palao Garraioetako idazkaria hainbat aire-konpainiatako ordezkariekin bildu zen joan den abenduaren 29an, Sustapen Ministerioaren iturriek diotenez, Air Madrileko langileak birkokatzeko.\nBilera horretan, Palaok Air Madrileko langileekin (pilotuak, kabinako tripulatzaileak eta lurreko langileak) plantillak osatzeko airelineak prest ote dauden aztertu zuen. Abenduaren 15etik aurrera ez dute lanik. Topaketa ez zen emankorra izan, konpainia gehienek oso ondo doituta baitituzte beren lan beharrak. Araua berresten duen salbuespena Clickair da, kostu txikiko aerolinea, Iberiak parte hartzen duena, eta pilotu-talde txiki bati fitxatzeko konpromisoa hartu du, flota handitu ahala. Palaok denboran egin zuen bileran baieztatu zen Alemaniako LTU aerolineak uko egiten ziola Air Madriden erosketa bere zuzendariekin negoziatzeari.\nLangileek abenduko nomina kobratzeko dituzten zailtasunak eta datorkien lan-panorama iluna direla eta, Air Madrileko Langileen Elkarteak (ATAM) manifestazio bat egingo du datorren astelehenean, urtarrilak 8, bere egoeraz protesta egiteko eta airelineako jarduera bertan behera uzteko.\nLangile batzuen abokatuek Air Madrid airelinearen aurkako demanda aurkeztuko dute datorren ostiralean, hilak 12, Lan arloko epaitegietan, Luis García Botillak, langile batzuen abokatuak, aurreratu zuenez. Bestalde, ATAMek (enpresako 200 langile) gogorarazi zuen beste askok CCOOren abokatuekin aurkeztuko dituztela beren eskariak. edo beste sindikatu batzuk, afiliazioaren arabera, ez baitago abokatu bat langile guztientzat.\nair madrideko langileak airelinea birkokatu intentó recolocar-eu langileak


Interpretazio ez-berdina, zergatik betikatzen diren betile luzeek ez. Mendebaldeko ametsen liburuen arabera , betile lodi eta luze naturalak elkarrekiko maitasun atseginak, intimitate harmoniatsuak, sekretu erromantikoen datak amesten dituzte.\nBegi luzeak aldi berean fakturak badira, orduan beste ikurren sekretuak laster ikasiko dituzu.\nBetileak luzeak baldin badira, elkarrekin geratzen dira, ametsetan oztopatzen xehetasunak kontuan hartuta, horrek esan nahi du intimitateari buruz ahalik eta gehiena ikasi behar duzula, literalki "arima begiratzea".\nEkialdeko ametsen arabera , barneko barrunbe luzeak barneko egoera ulertzeko amets egiten dute (yin) kanpoko agerpenen bidez (yang). Europarrek ez bezala, ekialdeko interpretazioak sakonago eta sakonagoak dira. Alderdi mediku eta psikologikoren araberakoa da, pertsona lo sentitzen du.\nTxinatar eta japoniar ordezkaritzan izerdi luzeak uzten dituzte begirada sakon eta tristuraz. Hori dela eta, ametsetan hazten ari diren arazoei buruz hausnartzen dute. Medikuntza alderdian - hau da birikak, arnasketa-nahasteak, tuberkulosiaren eta abarren alderdiak. Alderdi psikologikoan, ezinbesteko energia falta da, gehiegizko jarduera dela eta gainkarguz. Begiradak luzeak dituen pertsona batek, sinpatia, maitasuna eta lasaitasuna behar ditu.\nAldi berean, emozio onak bizi ditu amets batean, eta gero bizitzan laster jasoko du maiteak maitasunak eta maitasuna.\nOso polita, ondo groomed, luze beteta eyelashes miresten duzun amets batean bada - hau oso ona seinale da. Bazkide "ideal" batekin zoriontsu izatearen ongizatea iragartzen du.\nAmetsetan mina arintzen baduzu zoritxarreko muntaia zentzurik gabe bizi bazara, errealitatean zurekin egonkor harremana izatea espero duzu. Ez duzu zure maitasun energia jasoko, baina eman ere. Birikien egoera egiaztatzeko beharrezkoa da.\nEtengabeko eyelash luzeek pertsona hauskor eta zaurgarria amesten badute, orduan bere bizitzan bazkide sendoa laster agertuko da. Azken finean, ekialdeko ideien arabera "yin" "yang" osatuta dago. Bikote harmoniatsua eta osagarria sortzen da.\nAmetsa izugarria baldin bada eta ametsetako betile luzeak bat-batean erortzen hasten bagara, giltzurrunekin arazoak izaten ditu, hairlinearen egoera eragiten baitu.\nEtxe bat eraiki: amets honetatik zer espero?\nNeska zaharrak: ametsezko liburuak tratatzeko luzapena\nZer arraioek amets egiten duten bizitza aldatu egingo da\nZein da pepinoen ametsa: loaren interpretazioa eta azalpena\nBitaminak eta lozenak osasunerako giltza dira?\nNola ezabatu iltze berniz arropa\nNola entrenatu nahi duen workaholic bat irakasteko\nNola gorde gladiolen bonbillak?\nParrillan labean egindako Champignons\nHarea sendatzeko propietateak\nSukaldaritza errezeta, berenjena duten platerak\nKrepe errea prestatzen: klasiko eta jatorrizko sukaldaritza errezetak


33 urteko zigorra, Bilboko ikastetxe batean 7 neskatori sexu-abusuak egiteagatik\nBilboko ikastetxe bateko irakasleari 33 urteko espetxe-zigorra ezarri dio Auzitegi Gorenak, 7 eta 9 urte arteko zazpi neskatori sexu-abusuak egiteagatik. Zigortuak ingeles eta euskara eskolak ematen zituen 2014an.\nOtsailaren 3ko ebazpenean, Goreneko gai penaletarako aretoak akusatuaren kasazio helegitea atzera bota du. Bizkaiko Lurralde Auzitegiak hartutako erabakiaren aurkako errekurtsoa aurkeztu zuen Roman izeneko irakasleak. Lurralde Auzitegiak Bilboko 6. Instrukzio Epaitegiaren sententzia berretsi zuen.\nEpaiaren arabera, Bilboko ikastetxeak zigortua ordezko ingeles irakasle bezala kontratatu zuen 2014-2015 ikasturtean, irakasle titularrak baja hartu ondoren.\n2014ko irailaren 10etik urriaren 9ra eskolak eman zituen bitartean, bere sexu gosea asetzeko beharrak bultzatuta eta zalantzak argitzeko adingabeek hurbiltzea eskatzen zutela aprobetxatuta, irakasleak zazpi neskatilari ukituak egin zizkien, horietako seiri hezkuntza zentroan bertan, eta zazpigarrenari euskara eskola partikularretan, biktimaren etxean.\n33 urteko kartzela-zigorraz gain, 10 urteetan zehar adingabeengana 500 metro baino gutxiagora hurbiltzea debekatu dio Gorenak; eta inhabilitazio berezia ezarri dio, hau da, delitu bakoitzeko (zazpi delitu) hiru urtez gaitasungabetu du, 12 urtez beherakoen irakasle izateko.\nEpaiak azaldu duenez, irakasleak neskatoen sexu-organoak ukitzen zituen barruko arropen azpitik, baita hankak eta bularrak ere, eskola ematen zien bitartean.\nEsan bezala, zigortuaren kasazio helegitea atzera bota du Gorenak. Lurralde Auzitegiak ahozko epaiketan aurkeztutako frogak modu egokian neurtu zituela uste du Gorenak, adingabeen esplorazioa eta akusatuaren adierazpenak barne. Erantsi duenez, neskatoen kontakizuna “sendoa izan zen, baita gainerakoek adierazitakoarekin alderatuta ere”; izan ere, guztiek irakaslearen antzeko jokabideak azaldu zituzten.\nGainera, beste ikaskide batzuek, nahiz eta akusatuaren abusurik ez jasan, “biktimen kontakizuna erabat baieztatu zuten” ahozko epaiketan.


barren.eus - Iñigo Larizek Nahaste Borrasteko errekorra ondu eta Martin Dominguez berdindu du garaipenetan\nEuri langarraren ondorioz zorua irristakor zegoela-eta, gaurkoak ez zirudien markak ontzeko egun aproposena, baina usteak erdi ustel. Iñigo Larizek ere aitortu du bidea arriskutsua zegoela eta ez zirela markak ontzeko baldintzarik egokienak, baina bizikletako proban “oso bizkor” irten izana erabakoirra izan dela uste du eginiko denboran. “Albitxuriko aldapa hasterako hiru lagun gindoazen aurrea hartuta, Jorge Gonzalez, Beñat Bollar eta neu”, azaldu du.\nIban Gonzalez izan da plazara iristen lehena, Iñigo Larizekin orpoz-orpo izan bada ere. Horren gertu zetozen bata besteagandik, Lariz lehenago hasi dela antxitxika 25 kiloko zakua bizkarrean hartuta. Beñat Bollar gaztea ailegatu da hirugarren bizikletan, eta etorkizunean zeresan handia eman dezakeen kirolaria dela erakutsi du.\nZakuak bere legea ezarri du eta korrika egin beharreko azken proban postu aldaketa dexente izan dira. Zuen postua galdu ez duena Lariz izan da. Hamazazpi minutu eta 34 segundoan gelditu du kronometroa helmuga marra lehen postuan gurutzatu duenean. Iaz ezarri zuen errekorra 16 segundoan ondu du. Bigarren eta hirugarren posturako lehia estua izan dute Jorge Gonzalezek eta Asier Muruak. Azken metroetan hortzak gogotik estutu behar izan dituzte batak zein besteak eta Gonzalezek egin du bigarren (18:19) eta Muruak hirugarren (18:25).\nGuztira 44 lagunek hartu dute parte, tartean emakume bakarrak. Ainhoa Lendinezek baina denbora bikaina egin du: 20:54. Nahaste Borrasten lortzen duen 11. garaipena da. 2004an hartu zuen parte estreinakoz, eta harrezgero parte hartu izan duen edizio guztiak irabazi ditu. Hau da, 2006ko eta 2009ko Nahaste Borrasteak izan ezik gainerako guztiak. Gazteenari saria Iker Odriak jaso du (22:51) eta Beteranoenari Saria Dionisio Gorriak (22:31). (ikus Nahaste Borrasteko sailkapena -PDF-)\n32. Nahaste Borrasteko argazki-bilduma\n2015eko Nahaste Borrastea Iñigo Larizek irabazi zuen, 2014koa Jorge Gonzalezek, 2013koa Jose Antonio Ruizek; 2012. urtekoa, 2011koa eta 2010eko Nahaste Borrasteak Iñigo Larizek irabazi zituen, 2009koa David Condek, 2008koa ñigo Larizek; Jose Antonio Ruizek 2007koa eta 2006koa David Condek irabazi zuen.


Disko-makinak: nola aukeratu egokiena | Consumer\nDisko-makinak: nola aukeratu egokiena\nDisko-makinen erabilerak eta aukerak aldatu egiten dira tamainaren eta mekanismora akoplatzen diren osagarrien arabera.\nDisko-makinak oso tresna aldakorrak dira; izan ere, merkatuan dauden disko- eta osagarri-mota ugarik beren funtzioak handitzen dituzte, eta haiekin askotariko lanak egiteko aukera ematen dute, hala nola materialak ebakitzeko, erremintak zorrozteko eta gainazalak lixatzeko edo desugertzeko. Artikulu honek disko-makina motak, horiekin egiten diren lanak eta horiek erabiltzeko ezinbestekoak diren segurtasun-neurriak zerrendatzen ditu.\nBrikolajearen zaleen gustukoenen artean, pixkanaka-pixkanaka, lekua irabazi zuen disko-makina horrek, batez ere aldakortasunari eta zeregin desberdin asko egiteko gaitasunari esker. Hainbat disko-makina mota daude, tamaina eta erabiltzeko moduaren araberakoak, eta horien arabera egokitzen dira hobeto lan jakin batzuetara.\nTailer gisa erabiltzeko lekurik ez badu behintzat, disko-makina eramangarri bat da egokiena zaleentzat.\nTresna horren mekanismoa (harria ere esaten zaio) sinplea da: torloju edo ardatz bat birarazten duen motor bat du, eta hari hainbat disko edo beste osagarri itsasten zaizkio. Diskoaren materialaren eta ezaugarrien arabera, disko-makinak funtzio desberdinak ditu.\nDisko-makinak hiru taldetan bana daitezke:\nDisko-makina eramangarriak. Profesional eta pertsona esperientziadunek gehien erabiltzen dituztenak dira. Disko handiak erabiltzen dituzte, 20 zentimetrotik gorako diametrokoak. Batez ere gainazal zabalak leuntzeko edo desugertzeko erabiltzen dira, pieza handiak ebakitzeko, etab.\nMinidisko-makinak. Izenak dioen bezala, tresna txikiagoak dira. Diskoen diametroa 12 edo 13 zentimetro baino txikiagoa da. Lan jakin batzuetarako egokia den arren (adibidez, pieza txikietan bizarrak mozteko edo kentzeko), brikolaje-lanetan edo etxean lan egiten esperientzia handirik ez duten pertsonei ere gomendatzen zaie.\nMahai gaineko disko-makinak. Makina handiak dira, ia bakarrik profesionalentzat erabiltzen direnak. Aurreko bi disko-makina motetan ez bezala (makina eramangarriak), makina horiek mahaira edo bankura finkatzen dira, eta landu beharreko pieza da eskuekin eusten dena eta diskora hurbiltzen dena.\nSegur aski, modelo eramangarriak aukeratuko ditu zaleak, non ez duen nahikoa leku etxean giro bat egokitzeko eta tailer bihurtzeko. Komeni da minidisko-makina batekin hastea, hura erabiltzen ohitzeko eta harekin egin ditzakeen lanak ezagutzeko, eta, gero, behar izanez gero, disko-makina arrunt bat erostea disko handiagoa behar duten lan espezifikoetarako.\nDisko-makina batekin egiten diren lanak\nTorlojuan akoplatzen den osagarri-motaren arabera, disko-makinak fresatzeko, lixatzeko, leuntzeko edo artekatzeko makina gisa erabil dezake. Ondoren, harekin egin daitezkeen lanak zehazten dira, nahiz eta hainbat osagarrik biderkatu egiten dituzten makina-erreminta erabiltzeko aukerak.\nMoztu: ertzak zorroztuak dituzten diskoak daude, objektuak trontzatzeko, artekatzeko edo ebakitzeko. Zeramika, metal, zur, harri eta abarrezko piezetan erabiltzen dira bereziki. Diskoaren materiala eta zimurtasuna eta biraketa-abiadura moztu nahi den materialaren araberakoak izango dira.\nAskotariko osagarriek tresna horren aukerak biderkatzen dituzte\nDesugertu: horretarako metalezko eskuila duten diskoak erabiltzen dira, bi motatakoak izan daitezkeenak: diskoaren kanpoko ertzean edo aurrealdean egotea. Gainazal metalikoak eta zurezkoak desugertzeko aukera ematen du. Material horretarako, kontu handia izan behar da abiadura ez oso altuan lan egiteko eta erremintarekin presio handirik ez egiteko, zura biguna baita eta metalezko zurdek azala honda baitezakete.\nLixatzea: ale desberdineko lixa duten diskoei esker, hainbat materialetako gainazaletarako behar den akabera lortzen da, hasi zuretik eta zementuraino. Lan mota horiek ere ahalik eta presiorik handiena eskatzen dute, leundu beharreko azalera zenbat eta handiagoa izan.\nZorroztu: zurgintzako eta lorezaintzako zenbait tresna (artaziak, kurrikak, zizelak, hortzak, barautsak, etab.) disko-makina baten eta osagarri egoki baten bidez zorrozteko modukoak dira, hau da, zorrozteko harri baten bidez. Lan horretarako, gomendagarriagoak dira mahai gaineko disko-makinak, baina ordenagailu eramangarri batekin ere egin daiteke, baldin eta zorroztu beharreko erreminta morsa edo antzeko elementu baten bidez finkatzen bada aldez aurretik.\nBizarrak kentzea: disko-makinarekin bizarrak eta edozein piezatan gera daitezkeen soberako materialak ere kentzen dira, ebakia egin ondoren edo gainean egiten den beste lan baten ondoren. Aurreko lan gehienetan bezala, horrek metalerako, zeramikarako, zurerako eta abarrerako balio du.\nDisko-makina erabiltzeko segurtasun-neurriak\nDisko-makina bat erabiltzean, zenbait segurtasun-neurri errespetatu behar dira, eragozpenak murrizteko. Behar bezala erabiltzeak ez dakar arrisku handiagorik, baina neurri horiek hartzen ez badira istripuak gerta daitezke. Hauek dira nagusiak:\nErabiltzen den disko-makinarako tamaina egokiko diskoak eta osagarriak erabiltzea.\nLanean hasi aurretik, ziurtatu zati guztiak garbi daudela eta piezak behar bezala muntatuta eta finkatuta daudela.\nEgiten ari den lanaren kontzentrazioa uneoro mantentzea. Edozein arreta galtzeak ondorio larriak ekar ditzake lantzen den materialean edo tresna erabiltzen duen pertsonaren gorputzean.\nJantzi eta babes egokiak eraman: segurtasun betaurrekoak, eskularru indartuak, maskara autoiragazlea, belarrietako tapoiak, gorputzari lotutako arropa, hari solterik gabe eta ilea bilduta.\nEz erabili inoiz disko-makina zulatzeko makina; izan ere, funtzionamendu-sistema kontzeptu berean (ardatz birakari batean) oinarritzen bada ere, biraketa-abiadura oso desberdina dute.\nSare elektrikotik entxufea atera edo bateria aparatutik kendu, diskoa edo osagarria aldatu edo beste edozein zati manipulatu behar bada.\ndisko-makina ebaki erabilerak lijar-eu motak zorroztu


Iraurgi ikastetxea | Elkarrekin Eraikitzen\nErronkak / Iraurgi ikastetxea\nMecanizados Gurrutxaga S.L. enpresa orain 16 urte sortu zen familia enpresa da eta Azpeitian du bere egoitza. Gaur egun 10 pertsonak egiten dute bertan lan eta Aitor Gurrutxaga da enpresaren zuzendaritzaz arduratzen den persona.\nEnpresak, bere bezeroek eskatutako neurri eta tamainako piezak ekoizten ditu. Ondoren, hauek, hainbat sektoretan erabiltzen dira, besteak beste, makina-herramienta edota haize energia arloan. Pieza mota ezberdinak ekoitzi ahal izateko, makineria konplexua izateaz gain, ongi prestatutako lan taldea du.\nLehiaren ondorioz, azken urteetan salmenta kopurua zertxobait moteldu da eta honek Aitor kezkatzen du. Datozen urteetan salmenta kopurua handitzeko asmoz, eskualdean bertan nahiz atzerrian bezero berriak aurkitu nahi ditu eta honetarako ekintza plana osatu nahi du.\n2. Erronka: Produktuen berrikuntza industrian\nBiele Group, 1973an sortu zen Urrestillan eta bertan kokatzen da bere egoitza nagusia. Egun, 200 lagun inguruk osatzen du bere lan taldea. Bere sorreratik, egur nahiz metal industriarako makina automatizatuen ekoizpenera bideratzen du bere jarduera. Urte ugari daramatza bezeroen beharrak asetzen eta ospe ona du lehiakideen artean.\nDena den, azken urteetan salmentak nabarmen moteldu dira eta bi dira ustezko arrazoiak. Batetik, antzeko makinaria ekoizten dituzten lehiakideen kopurua nabarmen handitu da eta beraz, erosleak aukera zabala du hornitzeko. Izan ere, besteak beste, garapen bidean dauden herrialdeetan antzeko makinaria ekoitzi eta prezio baxuagoan saltzeko gai dira. Bestetik berriz, krisi ekonomikoak salmenta kopuruan eragin nabarmena izan duela uste da.\nArduradunak, egoera honen aurrean kezkatuta, produktuan berrikuntzak egitea beharrezkoa dela uste da. Berrikuntzaren bitartez, produktuak gaur egun bezeroak dituen behar eta nahietara egokitu eta lehiakideenak baino erakargarriagoak izango diren makinak sortu nahi dira.\nHau posible izan dadin, Maider Aizpuru arduradunak ekintza plan zehatza garatu nahi du bere lan taldearekin. Besteak beste, zein berrikuntza egin aztertu nahi da eta hauek aurrera eramateko behar dituzten gaitasun eta abileziak aztertu nahi dituzte.\nMiren eta Jokin, 28 eta 26 urteko Eskualdeko bi gazte dira. Miren, Azkoitiarra da eta azken 4 urteetan Zarautzeko ostatu txiki baten aritu da administraritza lanetan. Besteak beste bezeroen arretan nahiz erreserbak kudeatzen egin du lan eta zeregin hauetan esperientzia handia bereganatu du.\nGauzak honela, turismo arloan bereganatu duten jakintza eta esperientzian oinarrituta, Urola Erdian ostatu txiki bat irekitzeko aukera aztertzen hasi dira. Erabakia hartu baino lehen gaur egun eskualdeko turismoak bizi duen egoera ezagutu eta ostatu bat irekitzeko eman behar dituzten pausuak ezagutu nahi dituzte.\n4. Erronka: Langile berrien hautaketa industrian\nIrurena Group, 1969an sortu zen familia enpresa da eta bere jarduera nagusia egurraren tratamendurako barnizak eta produktuak ekoitzi eta saltzea da. Urte ugari daramatza produktu ezberdinak ekoizten eta ospe ona du bere bezeroen artean. Gaur egun, bere egoitza nagusia Azpeitian kokatzen da.\nEtorkizunari begira, enpresak igurikapen onak ditu eta bere produktuen salmenta kopurua handitzea aurreikusten da. Izan ere, berritzailea izango den produktu berri bat ekoitzi eta saltzeko asmoa du datozen urteetan. Gainera, produktu berri hau atzerrian asko saltzea aurreikusten da.\nDena den, produktu berri honen ekoizpena konplexua da, izan ere, honen ekoizpenean beharrezkoa da konplexutasun handiko makinariaren erabilera. Bestalde, produktu berri hau gehienbat atzerrian saltzea espero da eta beraz, salmenta arduradunek atzerrira bidaia asko egin beharra aurreikusten da.\nOndorioz, produktu berri hau ekoitzi ahal izateko, dagoeneko dituen langileez gain, langile berri gehiago behar ditu enpresak eta hauek hautatzeko lan elkarrizketak deitu nahi ditu Jabier Olea arduradunak.\nMikel eta Ana senar-emazteek kirol arropa eta materiala saltzen den denda bat dute Azpeitian. Hau oso ezaguna da eskualdean bere produktuek duten kalitateagatik eta azken urteotan lan ugari egin dute kirol arroparen salmentan. Gainera, salmenten bilakaera positiboari esker, dendaren irekieratik hona bizpahiru lanpostu berri sortu dituzte. Dena den, azkenaldian dendaren jarduera nabarmen moteldu da eta eurekin lanean ari zen pertsona bat kaleratu beharra izan dute dendako kostuei aurre egin ezinik.\nEskualdeko merkataritzak egun bizi duen egoera gertutik ezagutzeko, “Azpeitiko Bertan Merkatari Elkarteko” teknikari den Xabier Aldalurrekin egin dute hitzordua.\n6. Erronka: Eskualdeko osasun zentroa\nJoseba, DBH3 ikasten ari den 16 urteko Azpeitiarra da. Datorren urtera begira, ikastetxean landuko dituen ikasgai zehatzak hautatu beharrean aurkitzen da eta ondorioz etorkizunean zein ogibidetan lan egin nahi duen pentsatzen hasi da.\nBesteak beste, herriko osasun zentroaren zeregin eta sail nagusiak ezagutzeaz gain, bertan dauden ogibide ezberdinak ezagutu nahi ditu. Bestalde, ogibide ezberdinetan lan egin ahal izateko beharrezko diren ikasketak eta gaitasunak aztertzeari ekin dio\nMikel 18 urteko mutil azpeitiarra da eta dena ondo bidean datorren ekainean amaituko du ikasten ari den erdi mailako zikloa. Ikasle fina da eta txikitatik osasun arloko ogibideak gustuko izan dituenez osasun arloan lan egitearekin egiten du amets. Behin Derrigorrezko Bigarren Hezkuntzako ikasketak amaituta, “Mendekotasun egoeran dauden pertsonentzako arreta” erdi mailako zikloa ikasteari ekin zion.\nGauzak honela, bere ikasketak amaitzear dituen honetan, eskualdean izan ditzaken lan aukera ezberdinak aztertzeari ekin dio. Eskualdean hirugarren adineko herritarrei zerbitzuak eskaintzen dizkion “Mugat” elkartera jo du eta bertako arduraduna den Oihane Arzelusekin hitzordua eskatu du.\nInazio eta Amaia, aita-alabak dira eta Errezilen bizi dira euren baserrian. Inaziok 30 urte inguru daramatza bere baserrian lanean eta Amaiak aldiz, bere zaletasunei jarraituz, nekazaritza ikasketak amaitu berritan aitarekin batera baserrian lanean hastekotan da.\nJanire 30 urte dituen neska Azpeitiarra da eta gaur egun bi alaba txikiren guraso da. Orain bi urte, azken urteotan altzarigintza sektorean eman den beherakada dela eta, lan egiten zuen altzari enpresa itxi ondoren langabezian gelditu zen eta gaurdaino ez du lanik aurkitu.